FC København og Brøndby slipper for straffe efter pokalfinalen, da der mangler hjemmel i reglerne for pokalturneringen.

FC København og Brøndbys pokalfinale i sidste uge bød både masser af pyroteknik, genstande smidt fra tribunen på banen, tilskuereuroligheder og fans på banen inden kampen.

Men begge klubberne slipper for straffe.

- Fodboldens Disciplinærinstans’ holdning til tilskueruroligheder, herunder brugen af pyroteknik, er kendt for alle i dansk fodbold. I denne sag mangler vi imidlertid hjemmel til at sanktionere klubberne og arrangøren af kampen.

- Fodboldens Disciplinærinstans anmodede allerede i sæsonen 2015-16 om at få klare regler om klubbernes ansvar for egne tilskuere i finalen i DBU Pokalen, så det er muligt at sanktionere på samme måde som i superliga- og divisionskampe, siger formand i Fodboldens Disciplinærinstans Jens Hjortskov til dbu.dk.

Også DBU slipper som arrangør af finalen for en straf.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)